“১৯৪৮ সালে বন্দুকের জোরে বালুচিস্তানের দখল নিয়েছিল পাকিস্তান। তাই এবার স্বাধীনতা অর্জনে আন্তর্জাতিক স্তরে এবং বিশেষ করে ব্রিটেনর উচিত আমাদের সাহায্য করা।” এমনটাই বলেন ‘খান অফ কালাত’ আহমেদ জাই। শুধু তাই নয়, ভারতের কাছেও সাহায্যের আর্জি জানিয়েছেন তিনি। ৫২ বছর বয়সী আহমেদ জাই, ২০০৬ সালে থেকে ব্রিটেনের বাসিন্দা। ব্রিটিশ রাজনীতিবিদদের সামনে চিন-পাকিস্তান অর্থনৈতিক করিডরেরও প্রবল বিরোধিতা করেন এই বালোচ নেতা। এই করিডর থেকে বালুচিস্তানের কোনও লাভ হবে না বলে অভিযোগ তার।